ג'ואן באאז

ג׳ואן באאז (לעיתים באעז; באנגלית: Joan Chandos Baez, IPA: [dʒoʊn ˈbaɪ.ɛz]; נולדה ב-9 בינואר 1941) היא זמרת פולק, משוררת, ואקטיביסטית חברתית אמריקאית.

חייה 
באאז נולדה בניו יורק לאב מקסיקני ולאם סקוטית. את עיקר פרסומה קנתה בשנות השישים כזמרת עם וכן כפעילה למען הפציפיזם.

את הופעת הבכורה שלה כזמרת עשתה על בימת פסטיבל הפולק של ניופורט, בשנת ייסודו, 1959, כאשר הייתה בת 18.

ב-1961 פגשה לראשונה את בוב דילן. באאז שכבר הייתה מפורסמת עזרה לדילן לפרוץ לתודעת הציבור והשניים אף היו בני זוג תקופה מסוימת.
ב-1963 הופיעה לצד בוב דילן בעצרת ההמונים בתום המצעד לוושינגטון למען תעסוקה וחירות. ב-1965 צעדה במצעד מסלמה למונטגומרי. ב-1967 נשלחה למאסר לאחר שהפגינה נגד מלחמת וייטנאם. ב-1969 השתתפה בפסטיבל וודסטוק. הופיעה בישראל ב-1974 וב-1987.

חייה האישיים 
בן זוגה הראשון היה מיכאל ניו, צעיר שפגשה בזמן שלמדה במכללה בסוף שנות החמישים. בהמשך דרכה, בשנת 1979, הוא היווה השראה לשירה "מיכאל".

את בוב דילן פגשה בשנת 1961. אף על פי שדילן היה מעוניין באחותה הצעירה מימי, בעקבות הסיקור התקשורתי לו זכו הקשר ביניהם התפתח באופן משמעותי יותר.

לאחר שהשתתפה עם נשים נוספות במניעת גיוס לצבא, פגשה במאסר את דוד האריס, שהיה אסור בצד הגברים, אך התאפשר לו לבקר את באאז באופן סדיר. השניים התגוררו יחד לאחר השחרור מהמאסר בקומונת ההתנגדות שלו, בקליפורניה. שלושה חודשים אחרי היכרותם החליטו להינשא. הם נישאו ב-26 במרץ 1968, בכנסייה עם סמלי שלום וכומר פציפיסט. לאחר החתונה, עברו לגור בחווה שהייתה חלק מקומונה. הם טיפחו גנים והיו צמחונים אדוקים. זמן קצר לאחר מכן, האריס נאסר כיוון שהתנגד להתגייס. באאז המשיכה להופיע. בנם גבריאל נולד ב-2 בדצמבר 1969. הקשר התרופף לאחר שחרורו של האריס והם התגרשו בידידות בשנת 1973.

בתחילת שנות ה-80 יצאה עם מייסד אפל, סטיב ג'ובס. לאחר מותו, דיברה עליו בחיבה, וציינה שגם לאחר שהקשר הסתיים, הם נותרו חברים והוא המשיך לבקרה.

פעילות חברתית ופוליטית 
באאז היא אקטיביסטית חברתית. בשנת 1956 שמעה נאום של מרטין לותר קינג אודות מאבק לא אלים לזכויות אדם ושינוי חברתי, שריגש אותה. בהמשך הם נעשו חברים ובאאז השתתפה בהפגנות שקינג סייע לארגן. היא התנגדה למלחמת וייטנאם, עסקה בזכויות אדם, התנגדה לעונש מוות, פעלה למען זכויות קהילת הלהט"ב, אהדה לאיראן, מאבקים סביבתיים והשתתפה במחאה כנגד מלחמת עיראק.

יחודה המוזיקלי 
לבאאז קול סופרן גבוה וצלול בעל שלוש אוקטבות ובהופעותיה היא מלווה את עצמה בגיטרה אקוסטית. באאז הרבתה לשיר שירים אותם כתבה, אך שרה גם גרסאות כיסוי רבות, בהן של בוב דילן, לאונרד כהן, הרולינג סטונז והביטלס, ובמקרה אחד, בהופעה בספרד, ביצעה את שירה של סי היימן "יורים ובוכים".

דיסקוגרפיה

אלבומי אולפן

אלבומי הופעה חיה

קישורים חיצוניים

 

 Positively 4th Street: The Lives and Times of Joan Baez, Bob Dylan, Mimi Baez Fariña and Richard Fariña-David Hajdu

הערות שוליים 

ניו יורק: אישים
זמרות אמריקאיות
זמרים אמריקאים
זמרי פולק אמריקאים
זמרי פולק רוק
זמרות פולק רוק אמריקאיות
זמרי פולק רוק אמריקאים
זמרים השרים בספרדית
פציפיסטיות אמריקאיות
פציפיסטים אמריקאים
פעילות איכות הסביבה אמריקאיות
פעילות למען זכויות להט"ב בארצות הברית
פעילים למען זכויות להט"ב בארצות הברית
זוכות פרס גראמי
זוכי פרס גראמי
קווייקרים
אמריקאיות ממוצא מקסיקני
חברי היכל התהילה של הרוק אנד רול
אמני A&M רקורדס
זמרי-יוצרי קאנטרי אמריקאים
אמני וירג'ין רקורדס
אמריקאיות שנולדו ב-1941
אמריקאים שנולדו ב-1941